Atès l'article 4.2.d) del Decret 634/2006, de 27 de desembre, pel qual es modifica el Decret 478/2006, de 5 de desembre, d'estructura del Departament de la Vicepresidència, que estableix que la Casa de la Generalitat a Perpinyà depèn de la Direcció General d'Acció Departamental sota la dependència de la Secretaria General de la Vicepresidència;
Atès que la Casa de la Generalitat a Perpinyà té com una de les seves missions la promoció de la cooperació entre els catalans i catalanes del nord i els del sud en tots els àmbits de la vida social i econòmica: comercial, laboral, lingüístic, cultural, turístic, associatiu, esportiu, etc.
Atès que per assolir aquesta missió la Casa de la Generalitat a Perpinyà dóna suport a accions destinades a afavorir l'ús social del català i la dinamització de la cultura catalana a la Catalunya del Nord;
Vistos els articles 87 i següents del Text refós de la Llei de finances públiques de Catalunya, aprovat mitjançant el Decret legislatiu 3/2002, de 24 de desembre, els preceptes de caràcter bàsic de la Llei 38/2003, de 17 de novembre, general de subvencions i el Reial decret 887/2006, de 21 de juliol, pel que s'aprova el Reglament de la Llei 38/2003, de 17 de novembre, general de subvencions;
Atesa l'Ordre del Departament d'Economia i Finances d'1 d'octubre de 1997, sobre tramitació, justificació i control d'ajuts i subvencions (DOGC núm. 2500, de 21.1.1997);
En ús de les atribucions que em confereix la normativa vigent i, en concret, l'article 92.3 del Text refós de la Llei de finances públiques de Catalunya,
Aprovar les bases que han de regir la concessió de la beca Mots! per a joves escriptors/res, que consten a l'annex d'aquesta Ordre.
Contra aquesta Ordre o les seves bases es pot interposar recurs contenciós administratiu davant la Sala Contenciosa del Tribunal Superior de Justícia de Catalunya en el termini de dos mesos comptats des de l'endemà de la seva publicació, segons el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.
L'objecte de la beca Mots! per a joves escriptors/res és fomentar la creació literària en català a la Catalunya Nord.
La beca farà referència a una de les dues modalitats següents: Novel·la/Narracions o Poesia/Teatre/Assaig, que s'alternaran anualment.
La primera convocatòria serà per a la modalitat Novel·la/Narracions, coincidint la convocatòria de Novel·la/Narracions en anys parells i la convocatòria de Poesia/Teatre/Assaig en anys senars.
Els treballs s'han d'escriure de manera preferent però no excloent amb formes pròpies del català rossellonès, procurant l'ús no sexista ni androgènic del llenguatge.
Les obres presentades han de ser inèdites i no haver estat premiades anteriorment..2 Persones destinatàries
Persones físiques que presentin treballs com els descrits en la base reguladora primera..3 Requisits de les persones destinatàries
Poden ser persones beneficiàries de la beca Mots! els autors i autores que tinguin menys de 35 anys al moment de la cloenda del lliurament dels dossiers de candidatura, moment que es determinarà a la convocatòria corresponent.
Podran ser persones beneficiàries de la beca Mots! les persones que, tot i complir la resta de requisits, no incorrin en cap dels supòsits de prohibició per obtenir la condició de persones beneficiàries de subvencions previstos a l'article 13 de la Llei 38/2003, de 17 de novembre, general de subvencions..4 Compatibilitat amb altres subvencions
La beca Mots! és incompatible amb l'obtenció d'altres ajuts, subvencions o premis per a la mateixa finalitat, procedents de qualsevol de les administracions o entitats públiques o privades, estatals o internacionals..5 Presentació de les obres
5.1 El termini de presentació dels treballs que optin a aquest Premi, junt amb la sol·licitud degudament emplenada, serà el que determini la convocatòria corresponent.
5.2 La persona candidata ha de lliurar un dossier amb tres exemplars, convenientment mecanografiats, que inclogui:
Un extracte d'entre deu i vint pàgines de la novel·la.
b) Per a un recull de narracions:
Un resum del conjunt del recull.
Una mostra del text d'entre cinc i deu pàgines.
Cada dossier ha d'incloure una carta de motivació (on figuri l'adreça postal, l'adreça electrònica i el telèfon del candidat)..6 Sol·licituds
6.1 Les sol·licituds s'hauran de presentar mitjançant els models d'impresos normalitzats que es poden obtenir a la pàgina web: www.gencat.net/vicepresidencia, o bé a les instàncies següents:
Direcció General d'Acció Departamental, Departament de la Vicepresidència, Palau de la Generalitat, plaça de Sant Jaume, 4, 08002 Barcelona.
Generalitat de Catalunya, Casa a Perpinyà, 1, carrer de la Fusteria, F-66000 Perpinyà.
6.2 Aquestes sol·licituds es podran presentar al Registre de la Casa de la Generalitat a Perpinyà (1, carrer de la Fusteria, 66000 Perpinyà), al Registre general del Departament de la Vicepresidència (Via Laietana, 14, 08003 Barcelona), o bé en qualsevol dels registres que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú..7 Documentació que s'ha de presentar
a) Sol·licitud degudament emplenada i signada, on es recullin les dades bàsiques de l'obra presentada.
b) Un dossier amb tres exemplars mecanografiats que inclogui la documentació que es detalla en la base 5.2.
c) Fotocòpia compulsada del DNI de la persona que opta al premi o, quan s'escaigui, del passaport o document públic acreditatiu de la seva personalitat.
d) Declaració responsable de si s'han demanat o s'han obtingut altres ajuts per a aquesta i import d'aquest finançament.
Aquesta declaració s'inclou al full de sol·licitud de l'ajut.
e) Declaració responsable de la persona que opta al premi de no incórrer en cap dels supòsits de la prohibició per obtenir la condició de persones beneficiàries de subvencions previstos als apartats 2 i 3 de l'article 13 de la Llei 38/2003, de 17 de novembre, general de subvencions.
f) Declaració responsable d'estar al corrent del compliment de les obligacions tributàries amb la Generalitat de Catalunya i amb l'Estat, així com de les obligacions amb la Seguretat Social, inclosa en el formulari de sol·licitud normalitzat, en el moment de sol·licitud i acceptació de la subvenció.
La signatura de la sol·licitud de la subvenció o de l'ajut per part de la possible persona beneficiària implica l'autorització a l'Administració de la Generalitat de Catalunya per a la funció de comprovació de els dades relatives al compliment de les obligacions tributàries amb l'Estat, i amb la Generalitat de Catalunya i de les obligacions amb la Seguretat Social.
En el supòsit que la persona interessada denegui de forma expressa, en la sol·licitud, el seu consentiment per a la comprovació d'ofici conforme està al corrent de les obligacions tributàries amb l'Estat, i amb la Generalitat de Catalunya i de les obligacions amb la Seguretat Social, aquesta es compromet a presentar la documentació acreditativa d'aquestes situacions.
En qualsevol cas, els sol·licitants que no tinguin residència fiscal en territori espanyol hauran de presentar un certificat de residencia fiscal emès per les autoritats competents del seu país de residència.
g) Imprès de sol·licitud de transferència bancària de la persona beneficiària degudament emplenat i verificat per l'entitat bancària.
Tots els impresos corresponents normalitzats es poden obtenir a la pàgina web www.gencat.cat/vicepresidencia
No és necessària l'aportació dels documents indicats en la lletra c) i en la lletra g) en el cas que el sol·licitant ja l'hagi presentat anteriorment a l'Administració de la Generalitat, sempre que no hagin transcorregut més de cinc anys des de la seva presentació i no hagi experimentat cap modificació.
En aquest supòsit, cal indicar clarament la data i l'òrgan o dependència en què va ser presentat i el procediment a què feien referència.
Si el Departament de la Vicepresidència, per causes alienes a la seva actuació, no pot aconseguir el document, ha de requerir el sol·licitant perquè l'aporti en el termini de 15 dies..8 Avaluació i selecció
8.1 Les obres seran examinades per un Jurat integrat per un nombre mínim de tres persones membres nomenades per la persona titular de la Secretaria General del Departament de la Vicepresidència a proposta de la Casa de la Generalitat a Perpinyà, atenent criteris de participació paritària de dones i homes.
La persona titular de la direcció de la Casa de la Generalitat, o qui la representi, actuarà de secretari sense vot.
8.2 Actuarà com a òrgan d'instrucció la Direcció General d'Acció Departamental del Departament de la Vicepresidència.
8.3 Un cop examinades, el Jurat elaborarà la proposta inicial de resolució de la beca que serà motivada.
Si el Jurat ho creu oportú, la beca podrà ser declarada deserta però en cap cas serà compartida.
8.4 Per a l'avaluació i la selecció de la beca Mots! es tindran en compte els criteris següents:
Caràcter innovador de l'obra (20 punts).
Interès del contingut (20 punts).
Interès per al debat intel·lectual i artístic (10 punts).
Ús de modalitats pròpies del català rossellonès (10 punts).
Restaran exclosos de valoració els assaigs o biografies que incloguin missatges de qualsevol tipus que justifiquin, banalitzin o incitin a la violència masclista, que vehiculin tàcitament o implícitament missatges sexistes i/o misògins, i els que difonguin missatges que desautoritzin les dones o les tractin vexatòriament o objectualment..9 Veredicte, resolució, notificació i publicitat
El Jurat elevarà la seva proposta de resolució de concessió de la beca Mots! a la persona titular del Departament de la Vicepresidència, a través de l'òrgan instructor del procediment.
La persona titular del Departament de la Vicepresidència resoldrà el procediment.
Aquesta resolució final es publicarà, mitjançant la seva exposició pública, en un termini màxim de sis mesos a comptar de la data de publicació de la convocatòria corresponent.
L'exposició pública de la resolució del procediment, degudament motivada d'acord amb els criteris de valoració continguts en la base 8.4 de l'Ordre que regeix la concessió d'aquests ajuts, s'efectuarà en el tauler d'anuncis del Departament de la Vicepresidència (Via Laietana, 14, 08003 Barcelona) i al tauler d'anuncis de la Casa de Perpinyà (c. de la Fusteria, 1, F-66000 Perpinyà).
El Departament de la Vicepresidència també donarà publicitat als ajuts concedits en el termini d'un mes des de la data de resolució en la seva web: http://www.gencat.net/vicepresidencia.
En la resolució de l'atorgament de la beca s'indica que aquesta exhaureix la via administrativa i que, d'acord amb els articles 116 i 117 de la Llei 30/19992, de 26 de novembre, de règim jurídic de les administracions públiques i del procediment administratiu comú, es pot interposar un recurs potestatiu de reposició davant el mateix òrgan que l'ha dictada, en el termini màxim d'un mes a comptar des de l'endemà de la data de la seva publicació, mitjançant exposició pública en el corresponent tauler d'anuncis, o bé directament un recurs contenciós administratiu davant la Sala Contenciosa Administrativa del Tribunal Superior de Justícia de Catalunya, de conformitat amb el que estableix l'article 46.1 de la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos a comptar des de l'endemà de la data de la seva publicació, mitjançant exposició pública en el corresponent tauler d'anuncis..10 Forma de pagament
El pagament de la beca es tramita de al manera següent:
El 50% de l'import s'abonarà en el moment de la seva concessió.
El 50% restant s'abonarà un cop presentats els justificants de despesa que preveu la base 12..11 Obligacions del/de la beneficiari/ària
De conformitat amb l'article 95 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, les persones beneficiàries d'un ajut tenen les obligacions següents:
b) Comunicar a la persona titular de la Direcció General d'Acció Departamental del Departament de la Vicepresidència l'obtenció de subvencions per a la mateixa finalitat, procedents de qualsevol de les administracions o entitats públiques o privades, nacionals o internacionals.
Aquesta comunicació s'ha de fer tan aviat com es conegui i, en tot cas, abans de la publicació de la resolució d'atorgament.
c) Facilitar tota la informació que la Intervenció General de la Generalitat, la Sindicatura de Comptes o d'altres òrgans competents requereixi, d'acord amb la normativa de la Generalitat en matèria de subvencions.
d) Durant el termini de que disposa la persona beneficiària per acabar l'obra subvencionada, es reunirà almenys dues vegades amb les persones membres del Jurat, per tal de que facin el seguiment oportú de l'estat de l'obra.
e) Incloure el logotip de la Direcció General d'Acció Departamental del Departament de la Vicepresidència de la Generalitat de Catalunya, precedit de l'esment.amb la col·laboració de...., així com altres logotips que pugui subministrar la Secretaria General del Departament de la Vicepresidència a tots els elements informatius i publicitaris que elabori el/la beneficiari/beneficiària, en suport paper, electrònic o de qualsevol altre tipus..12 Justificació
La persona beneficiària de la subvenció haurà de presentar el manuscrit complet en el termini que estableixi la resolució de convocatòria, el qual es comptarà des de la resolució de concessió.
Un cop presentat el manuscrit, el Jurat es reunirà novament a fi de valorar que efectivament s'ha complert els requisits i s'ajusta als criteris establerts en aquestes bases..13 Revocació
La beca concedida podrà ser objecte de revocació total o parcial, quan concorri qualsevol de les causes de revocació previstes a l'article 99 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, o a l'article 37 de la Llei 38/2003, de 17 de novembre, general de subvencions, com també en cas d'incompliment del que preveu la base 1 en relació amb l'ús de la llengua catalana..14 Propietat intel·lectual
El guanyador de la beca Mots! es compromet a cedir a l'Administració de la Generalitat de Catalunya, amb caràcter exclusiu, per un termini de 5 anys, el drets de reproducció i distribució de l'obra premiada en llengua catalana, per a la seva publicació en format llibre, edició normal (rústica o cartoné) i per l'àmbit territorial de tot el món..15 Normativa aplicable
En tot el que no preveuen expressament aquestes bases, són aplicables els preceptes bàsics de la Llei 38/2003, de 17 de novembre, general de subvencions; el capítol IX del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'Ordre d'1 d'octubre de 1997, del Departament d'Economia i Finances de la Generalitat de Catalunya, sobre tramitació, justificació i control d'ajuts i subvencions, en tot el que no contradiguin o s'oposin a la normativa bàsica estatal esmentada; la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, i la Llei 30/1992, de 26 de novembre, de règim jurídic de les administracions públiques i del procediment administratiu comú.